— І алоўкам, і фарбамі — дзіцячыя малюнкі павінны быць яркімі. Маляваў усё, што прыходзіла ў галаву — індзейцаў, чырвонаармейцаў і г.д. Мяне і ў пачатковай школе выкарыстоўвалі для справаздачных выставак, і для вытворчасці насценгазет да ўсіх савецкіх свят. Пасля 4 класа паступіў у Рэспубліканскую школу-інтэрнат імя І.В.Ахрэмчыка. Бацькі да маіх схільнасцей, да майго даравання не ставіліся ніяк. Што значыць дараванне? Маляваць — гэта не прафесія. Іх зразумець можна… Змянілі думку яны, толькі калі я атрымаў гран-пры на міжнароднай выстаўцы і прывёз пачак зялёных купюр. Тады яны зразумелі, што гэта сур’ёзна і надоўга.